คุณค่ะ ทานยาคุมฉุกเฉินช่วงไข่ตกไป2เม็ด ช่วงประมาณ 21/6/53 แล้วก็ทานอีก 2เม็ดเมื่อต้นเดือน 5/7/63 ประจำเดือน เดือนนี้ ยังไม่มาค่ะ ทานยาคุมฉุกเฉินไป4เม็ด มีผลทำให้ประจำเดือนมาช้ามั้ยค่ะ
สวัสดีค่ะ การใช้ยาคุมกำเนิดแบบฉุกเฉินนั้น คือการรับประทานฮอร์โมนเพศในขนาดที่สูงเข้าไปคราวเดียว หรือห่างกัน 12 ชั่วโมง ภายหลังมีเพศสัมพันธ์ไปแล้วภายใน 72 ชั่วโมง เพื่อป้องกันการตั้งครรภ์ โดยหากกินอย่างถูกต้อง โอกาสตั้งครรภ์จะลดลงไปได้ประมาณ 80-90%ผลข้างเคียงจากการใช้ยาคุมชนิดนี้อาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อนหรือช้าไปได้ แต่ก็ไม่ควรเกิน 7 วันจากครั้งก่อนค่ะหากประจำเดือนมาช้ากว่านั้น หรือช้าเกิน 35 วันจากรอบก่อนแล้ว ควรซื้อชุดตรวจครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังปฏิสนธิ การใช้ยาคุมกำเนิดซ้ำกันหลายๆครั้งอาจจะลดประสิทธิภาพของยาลงไปได้อีก จริงๆไม่ควรใช้วิธีการนี้เพื่อป้องกันการคุมกำเนิด เพราะประสิทธิภาพต่ำกว่าวิธีอื่นเช่นถุงยางอนามัย หรือยาคุมแบบแผงรายเดือน อีกทั้งมีผลข้างเคียงและทำให้ประจำเดือนมาคลาดเคลื่อนได้บ่อยค่ะ